**Sociālās iekļaušanas politikas koordinācijas komitejas ārkārtas sēdes**

PROTOKOLS

**2021.gada 29.jūlijā**

**plkst. 14:00**

Labklājības ministrijā, Skolas ielā 28

Zoom saite: https://us02web.zoom.us/j/84156775632?pwd=djQ5VW5FdlVVaWRCVEpva3NodU1pQT09

Meeting ID: 841 5677 5632 Password: 642638

**Sēdē piedalās:**

|  |
| --- |
| **Sociālās iekļaušanas politikas koordinācijas komitejas vadītājs** |
| Elīna Celmiņa | Labklājības ministrijas (turpmāk – LM) valsts sekretāra deleģētā pārstāve, LM Sociālās iekļaušanas politikas departamenta direktore |
| **Sociālās iekļaušanas politikas koordinācijas komitejas locekļi** **un/vai to aizvietotāji** |
| Madara Brīvere | Ekonomikas ministrijas (turpmāk – EM) Mājokļu politikas departamenta vecākā referente |
| Ludis Neiders  | EM Analītikas dienesta ekonomists |
| Pēteris Leiškalns | Latvijas Darba devēju konfederācijas Sociālās drošības un veselības aizsardzības eksperts |
| Ina Miķelsone | Vidzemes plānošanas reģiona projekta "Vidzeme iekļauj" vadītāja |
| Sandra Miķelsone-Slava | Kurzemes plānošanas reģiona projekta “Kurzeme Visiem” vadītāja |
| Iveta Neimane | Biedrības “Latvijas Cilvēku ar īpašām vajadzībām sadarbības organizācija „Sustento”” valdes locekle |
| Marika Petroviča | Veselības ministrijas (turpmāk – VM) Integrētās veselības aprūpes nodaļas vadītāja |
| Jūlija Žavoronoka  | Valsts policijas Galvenās kārtības policijas pārvaldes Koordinācijas un kontroles pārvaldes Dienestu koordinācijas biroja galvenā inspektore |
| Dace Strautkalne | Zemgales plānošanas reģiona projekta “Atver sirdi Zemgalē” vadītāja |
| Ilze Slokenberga | Zemkopības ministrijas Starptautisko lietu un stratēģijas analīzes departamenta Stratēģijas analīzes nodaļas vadītāja vietniece |
| Ilze Rudzīte | Latvijas Pašvaldību savienības padomniece veselības un sociālajos jautājumos |
| Viktors Veretjanovs | Centrālās statistikas pārvaldes Sociālās statistikas departamenta Ienākumu un dzīves apstākļu statistikas daļas vadītājs |

**Sēdē nepiedalās:**

|  |  |
| --- | --- |
| Ingus Alliks | LM valsts sekretārs, komitejas vadītājs |
| Aija Barča | Latvijas Pensionāru savienības priekšsēdētāja |
| Egīls Baldzēns | Latvijas Brīvo arodbiedrību savienības priekšsēdētājs |
| Gatis Bērziņš |  Ārlietu ministrijas Eiropas Savienības Koordinācijas un politiku departamenta COREPER I sagatavošanas nodaļas vecākais referents |
| Edīte Bēvalde | Latvijas Lauku sieviešu apvienības Salas novada pašvaldības projektu vadītāja |
| Līva Matuzele | Biedrības „Centrs MARTA” politikas koordinatore |
| Dzintra Mergupe-Kutraite | Izglītības un zinātnes ministrijas Izglītības departamenta eksperte |
| Anita Kleinberga | Kultūras ministrijas Sabiedrības integrācijas departamenta Sabiedrības integrācijas un pilsoniskās sabiedrības attīstības nodaļas vadītāja |
| Kristīne Kovaļevska | Rīgas domes Labklājības departamenta Rīgas patversmes sociālā darbiniece |
| Evija Kūla | LM Sociālās iekļaušanas politikas departamenta direktora vietniece, komitejas priekšsēdētāja vietniece |
| Inga Lukjanoviča | Satiksmes ministrijas Autosatiksmes departamenta Autotransporta nodaļas vecākā referente |
| Sandra Segliņa | Tieslietu ministrijas Stratēģijas departamenta vecākā referente |
| Boriss Varlamovs | Latgales plānošanas reģiona Latgales uzņēmējdarbības centra komercdarbības konsultants |
| Vaira Vucāne | Latvijas Bērnu fonda viceprezidente |
| Ludmila Zaharenko | Vides aizsardzības un reģionālās attīstības lietu ministrijas Pašvaldību departamenta Pašvaldību pārraudzības nodaļas vadītāja |

**Citi sēdes dalībnieki:**

|  |  |
| --- | --- |
| Laura Boltāne | VM Politikas koordinācijas nodaļas vadītāja |
| Māris Brants | Projekta “Jaunas metodoloģijas izstrāde iztikas minimuma patēriņa preču un pakalpojumu groza (turpmāk – iztikas minimums) noteikšanai un tās aprobācija (izmēģinājumprojekti)” vadītājs |
| Andris Burtnieks | Biedrības “EAPN- Latvia” pārstāvis |
| Evija Eglīte | SIA “Projektu un kvalitātes vadība” vadītāja; Projekta “Jaunas metodoloģijas izstrāde iztikas minimuma patēriņa preču un pakalpojumu groza (turpmāk – iztikas minimums) noteikšanai un tās aprobācija (izmēģinājumprojekti)” pētījuma koordinatore un konsultante  |
| Sanita Lazdiņa | VM Veselības veicināšanas un atkarību profilakses nodaļas vecākā eksperte |
| Ineta Mača | LM ES struktūrfondu departamenta vecākā eksperte |
| Ralfs Melbergs | CSP Patēriņa cenu indeksu daļas vadītāja vietnieks |
| Kārlis Smudzis | CSP Sociālās statistikas datu apkopošanas un analīzes daļas vecākais referents |
| Rita Strode  | LM Sociālās iekļaušanas politikas departamenta projekta vadītāja |
| Sigita Šulca | CSP Sociālās statistikas metodoloģijas daļas departamenta direktora vietnieks |
| Ieva Zabarovska | CSP Sociālās statistikas datu apkopošanas un analīzes daļas vadītājs |

**Sēdi protokolē:**

Evija Kūla LMSociālās iekļaušanas politikas departamenta direktora vietniece

**Sociālās iekļaušanas politikas koordinācijas komitejas (turpmāk – komiteja) 29.07.2021. ārkārtas sēdes darba kārtība:**

1. Komitejas ārkārtas sēdes atklāšana un darba kārtības apstiprināšana.
2. Jaunas metodoloģijas izstrāde iztikas minimuma patēriņa preču un pakalpojumu groza (turpmāk – iztikas minimums) noteikšanai un tās aprobācija (izmēģinājumprojekti).
3. **Komitejas ārkārtas sēdes atklāšana un darba kārtības apstiprināšana.**

**­ (E.Celmiņa)**

**E.Celmiņa** atklāj komitejas ārkārtas sēdi, informējot, ka komitejas vadītājam I.Allikam šajā laikā jāiedalās citā sēdē.

*Nolemj: apstiprināt darba kārtību.*

**2. Jaunas metodoloģijas izstrāde iztikas minimuma patēriņa preču un pakalpojumu groza noteikšanai un tās aprobācija (izmēģinājumprojekti).**

**(M.Brants)**

(E.Celmiņa, P.Leiškalns, V.Veretjanovs)

Projekta vadītājs **M.Brants** sniedz prezentāciju par izstrādāto iztikas minimuma aprēķina metodoloģiju, informējot, ka ir iespējams vēl veikt korekcijas metodoloģijā, ja tādas tiks uzskatītas par nepieciešamām.

**V.Veretjanovs** jautā, kā CSP var aprēķināt personu īpatsvaru, kuru ienākumi ir zemāki par iztikas minimumu?

**M.Brants** apstiprina, ka tas ir sarežģīti, taču, iespējams, var vienkāršot mājsaimniecību tipus vai piemērot tās pašas ekvivalences skalas, vai var atteikties no reģionālā dalījuma.

**E.Celmiņa** precizē, ka CSP ir zināms mājsaimniecības tips, kas ir zināms arī iztikas minimuma metodoloģijā, attiecīgi, vai, pamatojoties uz šo, nav iespējams aprēķināt, cik šādas personas atrodas zem iztikas minimuma?

**M.Brants** atbild, ka šajā iztikas minimuma metodoloģijā ir noteikti mājsaimniecību veidi jeb tipi, šajā mājsaimniecībā dzīvojošo personu skaits, to dalījums pēc vecuma (pensionāri, darbspējas vecumā un bērni), kā arī pārtikas grozs, kurā bērni tiek iedalīti vairākās kategorijās atbilstoši to vecumam. Mājsaimniecību tips izriet no personu skaita un vecuma. Ja mums ir zināms, cik pensionāru, darbspējas vecuma cilvēku un bērnu, kuri sīkāk sadalīti trīs vecumgrupās, dzīvo konkrētajā mājsaimniecībā, un tas, vai to dzīvesvieta ir Rīga, cita pilsēta vai lauki, tad aprēķināt ir iespējams.

**V.Veretjanovs** komentē, ka šāda aprēķina veikšana ir ļoti sarežģīta.

**M.Brants** piekrīt, ka viegli tas nav, bet pastāv vienkāršošanas iespējas, pielietojot reizinātāju.

**E.Celmiņa** komentē, ka, vadoties pēc iepriekšējās iztikas minimuma aprēķināšanas pieredzes, bija ērti, kad bija pieejams viens cipars, atbilstoši kuram varēja veikt nepieciešamos aprēķinus. Šobrīd attiecīgi mums ir jāizšķiras, vai mēs tomēr “izvelkam” vienu galveno ciparu, kuru tad var izmantot dažādos aprēķinos, vai, atbilstoši pieprasījumam, rēķinām konkrētiem mājsaimniecību tipiem, paturot prātā, ka šādu mājsaimniecību tipu ir daudz, attiecīgi gala cipari arī būs ievērojami vairāk.

**M.Brants** uzskata, ka tas ir atkarīgs no iztikas minimuma pielietojamības, taču šis iztikas minimums tika veidots tā, kā tika noteikts tehniskajā specifikācijā – pēc mājsaimniecības locekļu vecuma un teritoriālā iedalījuma.

**E.Celmiņa** uzsver, ka šis jautājums ir būtisks, jo tad, kad CSP šos rādītājus publicēs, mums būs jādod skaidras norādes, kā tos pielietot, jo cipari būs vairāki, nevis viens kā agrāk.

**M.Brants** pauž viedokli, ka šie detalizētie aprēķini jeb cipari ir tuvāki realitātei.

**P.Leiškalns** komentē, ka šim pētījumam ir jēga, ja ir detalizētāki aprēķini, jo viens vidējs iztikas minimuma cipars ļoti virspusēji atspoguļo reālo situāciju, tāpēc detalizācija ir atzinīgi vērtējama, jo sociālo politiku var attiecīgi veidot mērķētāku. Šī iztikas minimuma metodoloģija ir ļoti laba un tā būtu jāizmanto sociālās politikas veidošanā, savukārt CSP veiktais apsekojums par Eiropas Savienības statistiku par ienākumiem un dzīves apstākļiem ir izmantojams situācijas salīdzināšanai ar citām ES dalībvalstīm. Savukārt iztikas minimuma metodoloģijas atjaunošanas periods pēc 3 gadiem ir akceptējams, bet starpperiodā būtu svarīgi pārrēķināt cenas, piemērojot inflācijas indeksus.

**E.Celmiņa** pateicas par sniegtajiem viedokļiem un komentāriem. Atgādina, ka atgriezeniskā saite par iztikas minimuma metodoloģiju tiek gaidīta no komitejas pārstāvjiem līdz 2021.gada 4.augustam.

*Sēdi beidz plkst. 15:00.*

Pielikumā: PKV prezentācija “Jaunas metodoloģijas izstrāde iztikas minimuma patēriņa preču un pakalpojumu groza (turpmāk – iztikas minimums) noteikšanai un tās aprobācija (izmēģinājumprojekti).”

Komitejas vadītāja aizvietotājs (paraksts\*) E. Celmiņa

Protokolēja E.Kūla

\*Dokuments ir parakstīts ar drošu elektronisko parakstu.